Document ID: 31984L0372

Id-Direttiva tal-Kummissjoni
tat-3 ta’ Lulju 1984
li tadatta għall-progress tekiniku d-Direttiva tal-Kunsill 70/157/KEE dwar l-approssimazzjoni tal-liġijiet ta’ l-Istati Membri li jirigwardjaw il-livell permissibbli tal-ħoss u tas-sistema ta’ l-exhausttal-vetturi bil-mutur.
(84/372/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Direttiva 80/1267/KEE [2] u partikolarment l-Artikolu 11 tagħha,
Wara li kkunsidrat id-Direttiva tal-Kunsill 70/157/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li jirigwardjaw il-livell permissibbli tal-ħoss u tas-sistema ta’ l-exhaust tal-vetturi bil-mutur [3], kif l-aħħar emendata bid-Direttiva 81/334/KEE [4] u partikolarment l-Artikolu 3 tagħha,
Billi, bħala riżultat ta’ l-esperjenza akwistata f’dan il-qasam u in vista ta’ l-istat preżenti ta’ l-għola livel ta’ konoxxenza, issa huwa possibbli li jkunu mmodifikati ċerti ħtiġiet li jirrigwardjaw il-metodi tal-kejl tal-ħoss emess minn ċerti tipi ta’ vettura sabiex dawn jinġiebu aktar konformi mal-kondizzjonijiet attwali ta’ l-operat; billi l-vetturi kkonċernati huma vetturi ta’ prestazzjoni għolja u vetturi b’tgħamir ta’ trassmissjoni awtomatika bi b’override manwali;
Billi, partikolarment, dan it-tip ta’ vettura bi prestazzjoni għolja għandha l-karatteristika importanti li hija mibnija b’teknika mill-aktar avvanzata, li normalment tippreċedi l-metodi sussegwentament użati fil-produzzjoni tas-serje, u bl-ottimizzazzjoni tal-partijiet u l-karatteristiċi f’dak li jirrigwardja s-sigurtà attiva u passiva, it-tniġġis ta’ l-arja, l-emissjonijiet tal-ħoss u l-konsum tal-karburanti; billi, safejn l-operazzjoni tal-vetturi tkun ikkonċernata, il-metodu preżenti biex ikun iddetterminat il-livell permissibli tal-ħoss, iddisinjat biex jiżvela l-ammont ta’ ħoss emess mill-vetturi meta jkunu operati f’kundizzjonijiet ta’ traffiku urban, mhux, skond l-esperimenti l-aktar reċenti, rapreżentattiv ta’ l-użu attwali ta’ vetturi bi prestazzjoni għolja f’kondizzjonijiet tat-traffiku urban; billi l-modifiki meħtieġa sabiex jitwarrab dan l-iżvantaġġ u biex ikun hemm stima aktar eżatta tal-ħoss emess minn din it-tip ta’ vettura kienu diġà ġew adottati mill-Kummissjoni Ekonomika għall-Ewropa tan-Nazzjonijiet Uniti fir-Regolament tagħha Nru 51, kif reċentament emendat;
Billi d-disposizzjonijiet ta’ din id-Direttiva huma skond l-opinjoni tal-Kumitat għall-Adattament mal-Progress Tekniku tad-Direttivi dwar it-Tneħħija ta’ Ostakoli Tekniċi għall-Kummerċ fis-Settur tal-Vetturi bil-Mutur,
ADOTTAT DIN ID-DIRETTIVA:
Artikolu 1
L-Anness I tad-Direttiva 70/157/KEE, kif l-aħħar emendat bid-Direttiva 81/334/KEE, huwa hawnhekk emendat bi qbil ma’ l-Anness ta’ din id-Direttiva.
Artikolu 2
1. B’effett mill-1 ta’ Ottubru 1984, l-Istati Membri m’għandhomx, għal raġunijiet li jirrigwardjaw il-livell permissibbli tal-ħoss u tas-sistema ta’ l-exhaust:
- jiċħdu, fir-rigward ta’ tip ta’ vettura bil-mutur, li jgħatu l-approvazzjoni tat-tip tal-KEE, li joħroġu d-dokument imsemmi fl-aħħar inċiż ta’ l-Artikolu 10 (1) tad-Direttiva 70/156/KEE, jew li jagħtu l-approvazzjoni nazzjonali tat-tip, jew
- jipprojbixxu d-dħul fis-servizz ta’ vetturi bħal dawn,
jekk il-livell tal-ħoss u tas-sistema ta’ l-exhaust ta’ din it-tip ta’ vettura jew tal-vetturi kkonċernati, jkunu konformi mad-disposizzjonijiet tad-Direttiva 70/157/KEE, kif emendata b’din id-Direttiva.
2. B’effett mill-1 ta’ Ottubru 1985, l-Istati Membri:
- ma jistgħux aktar joħorġu d-dokument imsemmi fit-tielet inċiż ta’ l-Artikolu 10 (1) tad-Direttiva 70/156/KEE fir-rigward ta’ tip ta’ vettura bil-mutur li l-livell tal-ħoss jew is-sistema ta’ l-exhaust tagħha ma jkunux konformi mad-disposizzjonijiet tad-Direttiva 70/157/KEE, kif emendata b’din id- Direttiva,
- jistgħu jiċħdu li joħorġu approvazzjoni nazzjonali tat-tip fir-rigward ta’ tip ta’ vettura bil-mutur li l-livell tal-ħoss u s-sistema ta’ l-exhaust tagħha ma jkunux konformi mad-disposizzjonijiet tad-Direttiva 70/157/KEE, kif emendata b’din id-Direttiva.
3. B’effett mill-1 ta’ Ottubru 1986, l-Istati Membri jistgħu jipprojbixxu d-dħul fis-servizz ta’ vetturi bil-mutur li l-livell tal-ħoss u s-sistema ta’ l-exhaust tagħhom ma jkunux konformi mad-disposizzjonijiet tad-Direttiva 70/157/KEE, kif emendata b’din id- Direttiva.
Artikolu 3
L-Istati Membri għandhom idaħħlu fis-seħħ id-disposizzjonijiet meħtieġa biex ikunu konfomi ma’ din id-Direttiva qabel l-1 ta’ Ottubru 1984. Għandhom minnufih jinformaw lill-Kummissjoni b’dan.
Artikolu 4
Din id-Direttiva hija ndirizzata lill-Istati Membri.
Magħmula fi Brussel, fit-3 ta’ Lulju 1984.

Labels: 8
20